དྲུག་དྲུག་སུམ་ཅུ་རྩ་དྲུག་ཏུ་ཉམས་སུ་ལན་པ་སྟེ། དེ་ཐམས་ཅད་ལ་ཐུན་གྱི་ལས་གཞུང་བསྲང་བ་སྔར་ལྟར་
ལས། བསྙེན་པའི་དང་པོ་དུ་ལས་དྲུག་པ་སྐབས་ཐོབ་ཀྱིས་སྦྱོར་བ་སྟེ། དེའང་ལག་ལེན་ནག་འགྲོས་ཀྱི་
དབང་དུ་བྱས་ན། བརྒྱུད་འདེབས་བསྟོད་པའི་བར་སྟོད་ལས་དང་འདྲ། འཛབ་བསྐུལ་དང་སྟོང་ཚིགས་སོ་
སོ་མི་དགོས་པས་འཛབ་ཁང་ཕྱེས་ནས་གཙོ་འཁོར་སྔགས་བཞི་སྙིང་གཅིག་དྲིལ་རྣམས་ཁྱུག་ཙམ་བཟླས་
ལ་སྟོང་ཚིགས་ཡུལ། དེ་ནས་ཁྱད་པར་གྱི་འཛབ་བསྙེན་དམིགས་བཟླས་བསྒྱུར་བ་ནི། ༀ་བཛྲ་ ཀཱི་ ལི་
ཀཱི་ལ་ཡ་སརྦ་བིགྷན་བཾ་ཧཱུྃ་ཕཊ༔ དགྲ་བགེགས་གནོད་བྱེད་མཱ་ར་ཡ་ཧཱུཾ་ཕཊ༔ ཅེས་
བརྗོད་པས། ཐུགས་ཀའི་ཧཱུཾ་ལས་སྔགས་ཀྱི་འོད་ཟེར་ལྗང་ནག་བ་ཐག་གཟེང་པ་
ལྟར་འཕྲོས་པས༔ ཕྱོགས་བཅུའི་ཁྲོ་བོའི་དཀྱིལ་འཁོར་ཐམས་ཅད་སྲས་མཆོག་
རྣམས་ཀྱི་ངོ་བོ་དང་ཆ་ལུགས་སུ་གང་སྟེ༔ གཟུགས་སྣང་ཐམས་ཅད་སྐུ༔ སྒྲ་
གྲགས་ཐམས་ཅད་གསུང༔ རྟོག་ཚོགས་ཐམས་ཅད་སྒྲོལ་དུ་གསལ་བས་སྟོང་གསུམ་
བཀང་ནས༔ དཀྱིལ་འཁོར་གསུམ་གྱི་ལྷ་ཐམས་ཅད་ཀྱི་ཐུགས་དམ་བསྐང༔ སྲུང་
མ་དམ་ཅན་ཐམས་ཅད་ཀྱི་སྲོག་བཅུད་ལ་ཕབ་ནས་སྒྲོལ་བའི་ལས་ལ་བཙུད༔ སེམས་
ཅན་རྣམས་ཀྱི་དོན་བྱས་བླ་མེད་གནས་སུ་བསྒྲལ༔ རྣལ་འབྱོར་པ་ལ་གཡར་དམ་
114

རཏྣའི་ཕུར་བ་ཆོག་འགྲིགས་དང་དེའི་བསྙེན་ཡིག་སོགས།
པོར་སྩོལ༔ གཟས་པ་པོའི་སྲོག་དང་བླ་བཀུག་ནས་ལིང་ག་ལ་ཐིམ་པས་དངོས་
སུ་སོང་བར་བསམ་ལ། གོང་གིས་སྔགས་དེ་ཇི་ཙམ་འོས་པ་བཟླ། བདག་ཉིད་དཔལ་ ཆེན་ པོ་
དང༔ སྲས་མཆོག༔ ཁྲོ་ཚོགས༔ ཟ་གསོད༔ ཁྲ་ཐབས་ཐམས་ཅད་ཀྱི་ཐུགས་ཀར་
ཉི་མའི་དཀྱིལ་འཁོར་རེ་རེའི་དབུས་སུ༔ ཙཀྲ་རྩིབས་བཅུ་དྲུག་པ་ལྟེ་བར་རྡོ་རྗེས་
མཚན་པ་མེའི་འཁོར་ལོ་རེ་རེ་གསལ་བ་ལ༔ སྔགས་བཟླས་པས་འོད་ཟེར་ལྷ་ཚོགས་
ཐམས་ཅད་ཀྱི་ཐུགས་ཀར་ཐིམ༔ ཐུགས་དམ་དྲག་ཏུ་བསྐུལ༔ ཚུར་འདུས་པས་
སྐུ་གསུང་ཐུགས་ཀྱི་དངོས་གྲུབ་ཀྱི་དབྱིག་ཐོབ་པར་གྱུར༔ ཡང་བདག་གི་ཐུགས་
ཀའི་འོད་ཟེར་གྱིས་ཕོ་ཉ་ཟ་གསོད་དམ་ཅན་རྣམས་ཀྱི་སྙིང་ནང་དུ་འཁོར་ལོ་དེ་
ཉིད་གནམ་ལྕགས་ཀྱི་ཐོག་ཕོབ་པ་ལྟར་དྲག་ཏུ་བསྐོར་ཞིང༔ སྔགས་དྲག་ཏུ་བཟླས་
པས༔ དམ་ཅན་རྣམས་རང་དབང་མེད་པ་ཤ་ཁྱི་ཚོམ་ནས་བཀྱེ་བའམ༔ བྱ་
གཅན་ཤ་ལ་རུབ་པ་ལྟར་ལས་བྱེད་པར་གྱུར༔ ཞེས་བསྒོམ་ལ་སྤུ་གྲིའི་སྔགས་ཅི་འགྲུབ་
བཟླ་ཞིང་མཐར་ཐུན་ལའང་ངར་གདག་གོ །དེ་ནས་དམ་ཅན་སྤྱི་གཏོར། ཕུར་སྲུང་གཏོར་འབུལ། གཏེར་
གཞི། ཚོགས་བར་པའི་སྐོང་པ་ཡན་སོང་བ་དང༌། གཏོར་ཟློག་ལ་དམིགས་ཏེ། ༀ་ ཨཱཿཧཱུྃ༔ རུ་ དྲའི་
ཀཻ་རུས་མཚོན་ཆའི་ཕུང་པོ་རྣོ་ངར་འབར་བ་ཁྲག་གི་རྒྱ་མཚོའི་དཀྱིལ་ནས་སྐྱེས་
པ་ལས་མེ་རབ་ཏུ་འབར་བས་དགྲ་བགེགས་ཐལ་བར་བརླག་པར་བསམ་ལ། ཟློག་
སྔགས་ཅུང་ཟད་བཟླས་པའི་མཐར། ལག་པ་གཡས་གནམ༔ གཡོན་པ་ས་གཞི་ཁ་བརྡབ་
པའི་བར་དུ་དགྲ་བགེགས་རྣམས་སྒང་ཤུན་བྲག་ལ་རྒྱབ་པ་ལྟར་རྡུལ་དུ་བརླག་
པར་ བསམ་སྟེ། ལས་རྡོར་གཉིས་ཀྱིས་བྱང་ཤར་ནས་སྟངས་སྟབས་དང་དོར་སྟབས་ཀྱི་ནང་དུ་སྒྱུར།
ཐམས་ཅད་ཀྱིས་སྡང་མིག་བསྒྲད་ལ་སྟོང་གསུམ་མ་བརྗོད་ཅིང་ཐལ་རྡེབ་བྱ། དེ་ནས་རྒྱལ་ཚབ་པ་སྔགས་
ཆས་སུ་ཞུགས་ནས་ལྷོ་ནུབ་དགྲ་རྟེན་གྱི་རྩ་བར་ཁྲིའུར་བཞུགས། ཞིང་གི་གཡབ་མོ་དང་། ལས་རྡོར་
115

རྒྱ་ཆེན་བཀའ་མཛོད།
གཉིས་ཀྱིས་སྨན་རཀ་སྦྲེངས་ཞིང་ཚིལ་སྤོས་ཀྱི་དུད་པ་རྒྱུན་མ་ཆད་པར་བཏང་ལ། བསྐུལ་བྱང་དུག་མངའ་
ནག་པོ་རྫོགས་པར་བཏང༌། དེ་ནས་གསེར་སྐྱེམས་དང༌། ལས་རྡོར་གཅིག་གིས་དཀར་གཏོར་འུག་སྒྲོ་དང་།
དམར་གཏོར་གཡོན་དཀྱུས་ཕོ་རོག་སྒྲོ་བཙུགས་པ་བཏེགས། རོལ་འོག་ༀ་ ཨཱཿཧཱུྃ་ ཧ་ ཧོ་ ཧྲཱིཿས་བྱིན་གྱིས་
རླབས་པ་རྒྱལ་ཚབ་པ་བཞེས་ལ་ཕྱོགས་བཅུར་འཐོར་ཞིང་ཞེ་སྡང་དང་ཡུས་བསྐྱེད་ལ། ཀྱེ། བདག་ནི་
མ་ཉེས་མ་ཡོའོ༔ གཟུ་དང་དཔང་ལ་དཀོན་མཆོག་བཞུགས༔ ཞལ་ལྕེ་སྣང་སྲིད་
ལྷ་འདྲེས་ཆོད༔ སྟེང་གི་ལྷ་ཡང་མི་འགུགས་སོ༔ སྟེང་ན་གནས་པའི་ལྷ་རྣམས་
ཀུན༔ མཆོད་སྦྱིན་གསེར་སྐྱེམས་འདི་བཞེས་ལ༔ དོ་ནུབ་གཟུ་དཔང་གྲོགས་
མཛོད་ཅིག༔ འོག་གི་ཀླུ་ཡང་མི་འགུགས་སོ༔ འོག་ན་གནས་པའི་ཀླུ་རྣམས༴
མཆོད་སྦྱིན༴ དོ་ནུབ༴ བན་གྱི་སྔགས་སྲུང་མི༴ བན་གྱི་སྔགས་སྲུང་ཐམས་ཅད་
ཀྱང༔ མཆོད་སྦྱིན༴ དོ་ནུབ༴ བོན་གྱི་ལྷ་གསས་མི་འགུགས༴ བོན་གྱི་ལྷ་གསས་
ཐམས་ཅད་ཀྱང༔ མཆོད་སྦྱིན༴ དོ་ནུབ༴ འགོ་བའི་ལྷ་ལྔ་མི༴ འགོ་བའི་ལྷ་ལྔ་
ཐམས་ཅད༴ མཆོད་སྦྱིན༴ དོ་ནུབ༴ ཡུལ་ལྷ་གཞི་བདག་མི༴ ལྷ་སྲིན་སྡེ་བརྒྱད་
ཐམས་ཅད་ཀྱང༔ མཆོད་སྦྱིན༴ དོ་ནུབ་གཟུ་དཔང་གྲོགས་མཛོད་གཅིག༔ དུས་
གསུམ་རྒྱལ་བའི་བཀའ་བྱུང་ན༔ དམ་ཉམས་ལས་ཀྱི་མཐར་གཏུགས་པས༔ ཁྱེད་
རང་མ་ཉེས་ལྷ་སྲིན་རྣམས༔ ལུས་ངན་སེམས་རྟོག་མ་ཆགས་པར༔ བག་ཟོན་
བྱོས་ལ་རང་སར་དེངས༔ དམ་ཉམས་འདི་ཉེས་ང་མ་ཉེས༔ མ་ཉེས་མ་ཡོ་ཡེ་ཤེས་
ལྷ༔ དམ་ཅན་རྒྱ་མཚོ་ར་མདའ་ཟློག༔ སྲིད་པའི་ལྷ་འདྲེ་གྲོགས་ལ་ཆོས༔ བདག་
ལ་སྡང་བའི་དགྲ་བོ་འདི༔ སངས་རྒྱས་བསྟན་པ་འདི་ཡིས་བཤིགས༔ དཀོན་གསུམ་
གསུམ་གྱི་དབུ་འཕང་སྨད༔ དགེ་བ་བཅུ་ཡི་བསོད་ནམས་བཅག༔ མི་དགེའི་ལས་
བཅུ་དང་དུ་བླང༔ རྡོ་རྗེ་སློབ་དཔོན་སྐུ་ལ་བསྡོས༔ མཆེད་དང་ལྕམ་དྲལ་ཡོངས་
116

རཏྣའི་ཕུར་བ་ཆོག་འགྲིགས་དང་དེའི་བསྙེན་ཡིག་སོགས།
ལ་བརྙས༔ མཚམས་མེད་ལྔ་ནི་འབྲུར་སྨིན༔ བསྒྲལ་བའི་ཞིང་བཅུ་འདི་ཡིན་པས༔
མྱུར་དུ་སྒྲོལ་བའི་ཕྲིན་ལས་མཛོད༔ དྲིན་ཆེན་བཏང་རག་ཁྱོད་ལ་བཏང༔ བཅོལ་
པའི་ ཕྲིན་ ལས་ གྲུབ་ པཪ་ མཛོད༔ ཅེས་རང་གི་མ་ཉེས་པའི་བདེན་པ་བརྡར། དགྲ་ཉེས་པའི་
ཤག་གང་ཡོད་གདབ་པོ། །འདིར་བན་གྱི་ཞེས་པའི་སྐབས་གཏོར་མ་གཉིས་གཡས་སྐོར་གསུམ། བོན་གྱི་
ཞེས་པར་གཡོན་སྐོར་གསུམ་བྱས་ལ་མཐར་ཕྱི་རོལ་དུ་འབུལ། སྒྲོ་གཉིས་སླར་ཁྱེར་ལ་ཧོམ་ཁུང་གཡས་
གཡོན་ཏུ་བཞག་གོ དེ་ནས་བདེན་པ་བརྡར་བ་ན། རྡོ་རྗེ་བསྡུ་བའི་རྒྱ་བཅས། ༀ་བཛྲ་ས་མ་ ཛཿཧཱུྃ་
ཛ༔ སྟོད་ཉིད་ཕུད་ཙམ་བསྒོམས་ལ། ཆོས་ ཉིད་ ཀྱི་ བདེན་པའོ༔ ཕྱོགས་དུས་ཀྱི་སངས་རྒྱས་
ཐམས་ཅད་ཆོས་ཀྱི་སྐུ་ལ་གཟུགས་སྐུ་རྡོ་རྗེ་གཞོན་ནུའི་ལྷ་ཚོགས་སུ་བཞེངས་པར་བསམ༔ གསང་སྔགས་
ཀྱི་བྱིན་གྱིས་བརླབ་པའོ༔ དེ་ཐམས་ཅད་ནམ་མཁར་བཞུགས་ནས་དཔའ་བོ་དྲང་ཤན་མཛད་པ༴
བསྒོམས༔ སངས་རྒྱས་ཀྱི་མཐུའོ༔ ཨ་བྷི་ཙཏྣའི་དུས་ལ་བབ་པའི་བརྣག་པ་འདི་ཁོ་
ནའོ༔ ཞེས་བརྗོད་དེ་ནས་ཧོམ་དང་རྟེན་བསྐྱེད་པ་ནི། ༀ་བཛྲ་རཀྵ་དུ་ཁཾ༔ མདུན་དུ་ ཁཾ་ འོད་
དུ་ཞུ་བ་ལས་གནམ་ལྕགས་ཀྱི་ཁང་སྒྲོམ་འབར་བ༔ ནག་ལ་གཏིང་ཟབ་པ༔ ནད་ཀྱི་
ན་བུན་འཐུལ་བ༔ དུག་གི་རླངས་པ་འཕྱོ་བ༔ མ་མོ་དང་མཁའ་འགྲོ་བཀའི་ལྷ་
སྲིན་སྡེ་བརྒྱད་ཀྱི་འདུ་པ༔ དེ་རྣམས་ཀྱིས་སོད་སོད་དང་ཆོད་ཆོད་ཀྱི་སྒྲ་སྒྲོགས༔
དེའི་ནང་དུ་ཡཾ་ལས་རླུང་གི་དཀྱིལ་འཁོར་གྱི་སྟེང་དུ༔ མིང་གཟུགས་བྲིས་པ་དེ་
རྣམས་གཅེར་བུ་མགོན་སྐྱབས་མེད་པ༔ འདར་ཕྲི་ལི་ལི་ཡོད་པའི་སྟེང་དུ༔ ཤྭ་ན་
མ་སུམ་བརྒྱ་དྲུག་ཅུ༔ བསྭེ་མོ་ཉིས་བརྒྱ་ལྔ་བཅུ༔ རེ་མ་ཏི་སྟོང་རྩ་བརྒྱད་རྣམས་
ཀྱི་ཕོ་བྲང་བཏབ་པའི་ཚུལ་དུ་ཡོད་པར་གྱུར༔ འགུགས་གཞུག་བྱ་བ་ནི་ལྕགས་ཀྱུས་ཕྱག་རྒྱ་
བྱས་ལ། ན་མོ། རིག་འཛིན་གྲུབ་ཐོབ་བརྒྱུད་པའི་བླ་མ་རྣམས་ཀྱི་བཀའ་བདེན་པ་
དང་གཅིག དཀོན་མཆོག་གསུམ་གྱི་བདེན་པ་དང༌། ཆོས་ཉིད་རྣམ་པར་ད
117

e-p རྒྱ་ཆེན་བཀའ་མཛོད།
པའི་བདེན་པ་དང༌། རྟེན་འབྲེལ་བསྡུ་བ་མེད་པའི་བདེན་པ་དང་། ཡི་དམ་རྡོ་རྗེ་
གཞོན་ནུ་བདུད་འདུལ་ཕུར་པའི་ལྷ་ཚོགས་ལ་སོགས་བརྒྱུད་སྡེ་དྲུག་གི་དཀྱིལ་
འཁོར་ལྷ་ཚོགས་རྣམས་ཀྱི་བདེན་པ་དང་། མ་གཅིག་དཔལ་ལྡན་ལྷ་མོ་རེ་ལ་ཏི་
མཆེད་བཞི་ལ་སོགས་པ་བཀའ་སྲུང་གཏེར་སྲུང་རྒྱ་མཚོའི་བདེན་པ་དང༌། བདེན་
པ་ཆེན་པོ་དེ་དག་གི་མཐུས། སྤྱིར་ཞིང་བཅུ་ཚང་བ་བསྟན་པའི་སྤྱི་དགྲ ཁྱད་པར་
རྣལ་འབྱོར་ས་བདག་ཅག་དཔོན་སློབ་འཁོར་དང་བཅས་ལ་དོ་བསྡོ་ཞིང་འགྲས་
ཚོལ་བའི་སྒོས་དགྲ བསམ་ངན་དུག་སྦྱོར་བྱེད་པའི་བྱད་ལ། བར་ཆད་བྱེད་པའི་
བདུད་བགེགས་དམ་སྲི་ལ་སོགས་པ་གནོད་ཅིང་འཚེ་བར་བྱེད་པ་གང་ཡིན་པ་ ་ཐམ་
ཅད་ཀྱི། བླ་སྲོག་རྣམ་པར་ཤེས་པ་ས་འོག་ས་སྟེང་སྲིད་པ་གསུམ་གར་གནས་
ཀྱང༌། རང་དབང་མེད་པར་སྐད་ཅིག་ཡུད་ཙམ་འདི་ཉིད་ལ་གཟུགས་ལིང་ག་
མིང་ བྱང་ བུ་ འདི་ ལ་ ཁུག་ ཅིག ། ལན་གསུམ། འདུས་པ་ཐམས་ཅད་ཀྱིས་འགུགས་གཞུག་རིགས་
ལ་ཕུར་དར་གཡབ་པ་དང་ཕུར་གདབ་ལ་གདབ་ཕུར་བསྒྲིལ་བ་རིགས་འགྲེ བདག་གི་ ཐུགས་ ཀ་
ནས་ཡི་གེ་ཛཿཧཱུྃ་བཾ་ཧོཿབཞི་འཕྲོས་ནས་ཕུར་པའི་སྲུང་མ་དམ་ཅན་རྣམས་རང་དབང་
མེད་པར་ལས་ལ་བཙུད་པས༔ ཤ་ཁྱིའི་རི་དྭགས་མཐོང་བ་ལྟར་དགྲ་བགེགས་
ཀྱི་བླ་དང་བཅས་པ། ལྕགས་ཀྱུས་སྙིང་ནས་བཟུང༌། ཞགས་པས་མགུལ་ནས་
བཅིངས། ལྕགས་སྒྲོག་གིས་ཡན་ལག་བསྡམས། དྲིལ་བུ་ཅན་གྱིས་རྒྱབ་ནས་
ཕུལ་ནས། རང་དབང་མེད་པར་ལིང་ལ་བསྟིམས་པར་གྱུར། ཧཱུཾ༔ དམ་ཚིག་ཆེན་
པོའི་དུས་ལ་བབ༔ སྤྲུལ་པ་ ཆེན་པོའི༴ ཕྱག་བརྙན་ཆེན་པོའི༴ ཤྭ་ན་ མུ་ ཁའི༴
བདག་ཉིད་ཆེན་པོའི༴ ས་བདག་ཆེན་མོའི༴ ཁྱོད་ཀྱི་དམ་ཚིག༴ མཐུ་རྩལ་འབྱུང་
བའི་དུས༔ རྦད་ཅིང་བསྐུལ་པ་ང་ཡིས་བྱེད༔ ཉམས་པའི་དགྲ་བགེགས་མྱུར་དུ་
118

རཏྣའི་ཕུར་བ་ཆོག་འགྲིགས་དང་དེའི་བསྙེན་ཡིག་སོགས།
པ་
ཁུག༔ མངོན་སྤྱོད་དྲག་པོའི་ཕྲིན་ལས་མཛོད༔ གནོད་བྱེད་དགྲ་བགེགས་བཛྲ་
ཨཾ་གུ་ཤ་ཛཿཛཿཛཿ བཛྲ་པཱ་ཤ་ཧཱུྃ་ཧཱུྃ་ཧཱུྃ༔ བཛྲ་སྤོ་ཊ་བཾ་བཾ་བཾ༔ བཛྲ་གྷཎྜེ་ཧོ་ཧོ་ཧོ༔
ཞེས་སྤྱིར་བསྐུལ་ནས། ཕྱག་རྒྱ་བཞིའི་ཕོ་ཉ་དམིགས་སུ་བཀྱེ་བ་ནི། ཛ དཔལ་ ཆེན་ བཀའ་ སྡོད་
ལས་ཀྱི་ཕོ་ཉ་མོ། །ལོག་འདྲེན་འགུགས་པར་བྱེད་པའི་ལྕགས་ཀྱུ་ཐོགས། འཁོར་
བཅས་ཁྱོད་ཀྱིས་དགྲ་བོའི་བླ་སྲོག་རྣམས༔ ཁུག་ཅིག་བཛྲ་ཨཾ་ཀུ་ཤ་ཡ་ཛཿ ཧཱུཾ།
དཔལ་ཆེན་བཀའ་སྡོད་ལས་ཀྱི་ཕོ་ཉ་མོ། །ལོག་འདྲེན་འཆིང་བར་བྱེད་པའི་ཞགས་
དྲྭ་ཐོགས། འཁོར་བཅས་ཁྱོད་ཀྱིས་དགྲ་བོའི་ཡན་ལག་རྣམས། བྱད་དུ་ཆིངས་
ཤིག་བཛྲ་པཱ་ཤ་ཧཱུྃ། བཾ དཔལ་ཆེན་བཀའ་སྡོད་ལས༴ ལོག་འདྲེན་སྡོམ་པར་བྱེད་
པའི་ལྕགས་སྒྲོག་ཐོགས། འཁོར་བཅས་ཁྱོད་ཀྱིས་དགྲ་བོའི་དབང་པོ་རྣམས། དམ་
པར་སྡོམ་ཤིག་བཛྲ་སྥོ་ཊ་བཾ། ཧོཿ དཔལ་ཆེན་བཀའ་སྡོད་ལས༴ ལོག་འདྲེན་
མྱོས་པར་བྱེད་པའི་དྲིལ་བུ་ཐོགས། འཁོར་བཅས་ཁྱོད་ཀྱིས་དགྲ་བོའི་རྣམ་ཤེས་
ཡིད། མྱོས་ སུ་ ཆུགས་ ཤིག་ བཛྲ་ གྷཎྜེ་ ཧོ༔ ཞེས་འགུགས་འཆིང་སྡོམ་མྱོས་ཀྱི་ལས་བསྐུལ།
ཨོཾ་བཛྲ་ཀཱི་ལི་ཀཱི་ལ་ཡ་དགྲ་བགེགས་གནོད་བྱེད་ཛཿཧཱུྃ་བཾ་ཧོ༔ ཞེས་དང་ཨོཾ་བཛྲ་ཀཱི་
ལི་ཀཱི་ལ་ཡ་ཧཱུྃ་ཕཊ༔ དགྲ་བགེགས་བྱད་ལ་ནྀ་ཡཾ་ཛཿ ཏྲི་ཡཾ་ཛཿ ཞེས་པས་རིགས་འགྲེས་
ཏེ་ཁོ་བཅུ་ནས་བཞི་སྙིང་གཅིག་དྲིལ་བར་ཐམས་ཅད་ཀྱི་ཤམ་དུ་འགུགས་སྔགས་སྦྱར་ཏེ་ནུས་བཟླ། དེ་
ནས་ལྷ་དང་བྲལ་བ་ནི། སློབ་དཔོན་གྱིས་བྱ་རོག་དང་འུག་པའི་དང་རུ་ཐོགས་ལ་འབྱེད་པའི་ཕྱག་རྒྱ་བྱ།
ལས་རྡོར་གྱིས་ཧོམ་རིམ་པ་གཉིས་པ་བར་ཁྲོལ་ཚག་ཅན། སྟེང་ཁ་ཆོད་དམ་པ་ཅན་གྱི་སྟེང་མར་ལིང་ག་
སྐྱེར་སྐལ་གྱིས་བླངས་ཏེ་བཅུག་ནས་ཁ་ཆོད་དམ་པར་རྒྱབ་པའི་འོག་ཏུ་མེ་བླུགས་པ་ལ་ཚིལ་ཆེན། གུ་གུལ་
ནག་པོ། །ལྷམ་འབོག ཁྱི་ལུད། ཡུག་པའི་ཞབས་རྣམས་ཀྱི་དུད་པ་བཏང་པ་རྒྱབ་ཏུ་ཅུང་ཟད་ཀྱང་མི་
འཐུལ་བར་བྱས་ཏེ། དཀྱིལ་འཁོར་གསུམ་གྱི་ལྷ་ཚོགས་དང་རྡོ་རྗེ་ལེགས་པ་འགོང་པོ་
119

རྒྱ་ཆེན་བཀའ་མཛོད།
འཁོར་བཅས་ཀྱིས་བསྒྲུབ་བྱ་སྲུང་སྐྱོབ་བྱེད་པའི་ལྷ་ཐམས་ཅད་དང་ཕྲལ་ནས་བྱ་ .
སྤུ་རླུང་གིས་གཏོར་མ་བ་བཞིན་ཕྱེ་བར་བསམ་ལ། ཧཱུཾ། དམ་ཚིག་ཆེན་པོའི་དུས་ལ༴
སྤྲུལ་པ་ཆེན་པོའི༴ ཕྱག་བརྙན་ཆེན༴ ཤྭ་ན་མུ་ཁའི༴ བདག་ཉིད་ཆེན་པོའི༴ ས་
བདག་ཆེན་པོའི༴ ཁྱོད་ཀྱི་དམ་ཚིག༴ མཐུ་རྩལ་འབྱུང་བའི༴ བྱང་ཆུབ་མཆོག་ཏུ་
སེམས་བསྐྱེད་ཅིང༔ དུས་གསུམ་རྒྱལ་བའི་གདུང་འཚོབ་པའི༔ རིག་འཛིན་བདག་
ཅག་རྣམས་ལ་ནི༔ གནོད་ཅིང་གདུག་པའི་དགྲ་དང་བགེགས༔ བདུད་དང་བར་
དུ་གཅོད་པའི་ཚོགས༔ དངོས་གྲུབ་འཕྲོག་ཅིང་འཚེ་བ་རྣམས༔ བཏོགས་ཤིག་
གྲོགས་དང་བྲལ་བར་གྱིས༔ ཐལ་མོ་རྒྱབ་བསྣོལ་དབྱེ་བའི་རྒྱ་བྱས་ལ། ཨོཾ་བཛྲ་ཀཱི་ལི་ཀཱི་
ལ་ཡ་དགྲ་བགེགས་ཧ་པ་ཡ་ར་ཧྲི་ཏ་ན་ཡ་ཧཱུྃ་ཕཊ༔ སྔགས་ཇི་ཙམ་ནུས་པ་བཟླས་པའི་
མཐར། དགྲ་བགེགས་འདི་ལྷ་དང་ཕྲོལ་ཅིག༔ ཉམས་པའི་དགྲ་བགེགས་མགོན་
སྐྱབས་དང་བྲལ་བར་གྱུར་ཅིག༔ ཅེས་དམོད་མོ་ལན་གསུམ་བརྗོད། འདི་ནས་